"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast taas One Way saatesse!
Nagu tavaliselt, toob saate teieni
misjoniorganisatsioon One Way Mission.
Täna õpetab Tapani Suonto liigutaval teemal -
"Kes minnes kõnnib nuttes, kui ta külviseemet kannab."
Laul 126:6 -
"Kes minnes kõnnib nuttes, kui ta külviseemet kannab,
see tuleb ja hõiskab, kandes oma vihke."
Aastate eest, kui One Way Missioni töö
oli kümme aastat käinud
ja meie evangeelne üritus "Reede Kristusele"
oli aastaid järjepidevalt kestnud, mäletan, et käisin tol ajal
meie Reedekodust peale võtmas koosoleku sound-süsteemi
ning mõtlesin tihti kurnatult: "Issand, kui kaua?"
Kui keerutada aastaid sama veskit, hakkab tekkima kurnatus.
Suurem osa meie töö kaudu usule tulnud inimestest
kadus kohe erinevatesse kogudustesse.
Meid rohkem ei nähtud ja nii pidigi olema.
Nad pidid leidma koguduse ja hakkama usus kasvama.
Enamus neist, kes meie hooldustöö abil kaineks said,
ei tulnud meid kunagi abi eest isegi tänama.
Nad jätkasid teed, neil algas uus elu.
Tihti tulid vaid need, kellel tekkisid uued raskused,
oma probleemidega meie juurde tagasi.
Oli ka teistsuguseid ja neid, kes lõid meie töös kaasa
ja said alalisteks töötegijaiks.
Erinevad kogudused said oma töösse hulgaliselt inimesi -
ohvriannitoojaid ja innukaid kogudusetöö ehitajaid
Kuid meie töö tammus aasta aasta järel paigal.
Nii pidigi olema, kuna selleks oligi meid kutsutud.
Mul oli palju minuealisi pastoritest sõpru.
Olime kord ühe venna autos teel ühele nõupidamisele
koguduste töötajatega
ning märkasin tema armatuurlaual mobiiltelefoni.
Tol ajal olid need haruldased. Neid oli vaid rikastel ettevõtjatel.
Ta oli eduka koguduse vanempastor.
Telefoni nähes küsisin hämmastunult, kas tal on tõesti mobiiltelefon.
Ta ütles, et see on ülivajalik.
Kogudus pidas vajalikuks osta pastorile telefon,
et ta oleks alati kättesaadav.
Kui nägin tol ajal, et mõnede elu oli vaid pidu ja edu,
mis siis minu elus valesti on, kui töö tammub paigal
ning on täis võitlust ja pisaraid
ja ka majanduslikke muresid.
Mobiiltelefonist ei võinud meie ringkonnas mõeldagi.
Sinulgi võib tekkida küsimus: "Issand, mis on valesti läinud?"
Jumal vastas mulle väga lihtsalt: "Olen kutsunud sind külvama."
Piibel ütleb: külviseemnete kandjad lähevad nuttes.
Ehk oled aastaid või kümneid Issandat teeninud
ja käinud uste taga, tänavail, töökohtades evangeeliumi külvamas
ning oled tihti salaja nutnud, kui tee on raskena tundunud.
Pea meeles, mida Piibel ütleb:
"Kes minnes kõnnib nuttes, kui ta külviseemet kannab,
see tuleb ja hõiskab, kandes oma vihke."
Täna teevad külvajad endiselt tööd pisarais.
Kuid kord saabub päev, kui nad saavad rõõmustada.
Pidu ootab ja pisarad on unustatud.
Ära imesta, et külvaja tee on pisarate tee,
sest nii on kirjutatud.
Kui asi oleks teisiti, muutuks Jumala Sõna tühiseks.
Kui tahad olla nende hulgas, kes kunagi rõõmuga naasevad,
hakka külvama,
sest tuleb päev, kui naaseme rõõmuga.
Tee sellest endale elu kõrgeim eesmärk,
ära loobu sellest mingi hinnaga:
tahan olla nende hulgas, kes naasevad kord rõõmustades.
Igal kristlasel peaks olema elus selge eesmärk.
Muidu võime sattuda tagasi pimedusse.
Mis see eesmärk on: kord naasen ma rõõmustades.
On ka neid, kes lähevad rõõmustades,
kuid naasevad nuttes.
Jeesus ütleb nende kohta:
"Sest mul oli nälg ja te ei andnud mulle süüa,
ma olin haige ja te ei tulnud mind vaatama."
On inimesi, kes tahavad Issandat teenida,
kuid see ei tohi segada nende ülikülluslikku elu ja õnne;
see ei tohi midagi maksta ega sisaldada pisaraid.
Kui külvaja tee on pisarate tee, läheb see alati midagi maksma.
Kui külvad ja vaikselt nutad, pea meeles,
et kord tuleb päev, kui sa naased rõõmustades.
Aastate jooksul on meie koosolekuil käinud erinevaid usklikke
ja oleme saanud inimestelt erinevat tagasisidet.
Enamasti positiivset, kuid vahel ka negatiivset.
Mõni võib öelda, et teie koguduses on veidrat rahvast -
mõnest õhkus viina ja mõnest suitsu lõhna
ning mõni lõhnas kindlasti hashishi järele.
Kord ütles üks mees, et rääkis pärast koosolekut
mõnede koguduse inimestega, siis oli mõni neist valeõpetuse küüsis.
Suonto, küll sul on seal omapärane rahvas.
Kõik see vastab tõele.
Loodan, et viina ja hashishi lõhn ei kao kunagi One Way üritustelt.
Kui siin poleks kunagi suitsu või viina lõhna,
tähendaks see, et keegi pole kaua aega usule tulnud.
Kui siin poleks ühtegi eksinut, tähendaks see,
et ükski päästmata ja patust räsitud inimene
ei julge tulla meie teenistustele.
Seepärast loodan, et sellised inimesed
ei kao kunagi One Way Mission'i koosolekuilt.
On tore, et on kogudusi, kus kõik on kogenud ja küpsed kristlased.
Nemadki vajavad kogudust ja vaimset kodu.
Kuid meid on kutsutud külvama.
Külvav kogudus ei saa kunagi täiuslikuks.
Alati tuleb juurde neid, kes ei oska veel
paremal ja vasakul käel vahet teha.
Külvavas koguduses on hoopis teised võitlused
ja selleks on meid kutsutud.
Tihti olen kuulnud öeldavat, et kus Vaim puhub,
sinna koguneb ka rahvas.
See peab paika ja olen seda isegi öelnud.
Kus Issanda Vaim liigub ja puhub, sinna koguneb rahvas
ja vahel isegi massiliselt.
Vahel lahkuvad inimesed keset palvekoosolekut kriitiliselt,
väites koosolekut liiga aneemiliseks.
"Siin pole Püha Vaimu, lähen kuskile mujale."
Tegelikkuses kritiseerib see inimene vaid iseennast.
Kui üks inimene avab palvekoosolekul suu, et tänada,
sütitab see kogu koguduse ja kõik hakkavad Jumalat tänama
ja ülistama, kui Püha Vaim sellega haakub.
Kui üks inimene avab suu palveks, siis masendunud kogudus
sütib palveks ja see vaim nakatab ka kõiki teisi.
Vaja on vaid üht Püha Vaimu poolt juhitud inimest
ja kogu palvekoosolek võib täielikult muutuda.
Võiksin loetleda meie seast hulgaliselt inimesi,
keda Jumal niiviisi kasutab.
Nad avavad palvekoosolekul vaid suu ning Püha Vaim sütitab
ja kasutab neid, nii et palvevaim haarab ka teisi väsinud
ja masendunud usklikke ning Jumal saab inimeste eest hoolitseda.
Seepärast tahan öelda: ole ustav selles ülesandes!
Kui Vaim ei puhu, ava suu ja anna end Püha Vaimu kasutusse.
Siis hakkab puhuma.
See on külvamine. Meid on kutsutud külvama.
Sa külvad usku, rõõmu, lootust ja julgust löödud südametesse
vaid suud avades ja palvetades või Jumalat ülistades
ning võid olla Jumala Vaimu kasutuses.
Masendusse, kurnatusse, kurbusse on meid kutsutud külvama elu
ja lootust, mitte istuma vaikselt ja imestama või kritiseerima,
vaid külvama.
Jumal õnnistab seda külvi ja see kannab vilja.
Et keegi valesti ei mõistaks -
palvekoosolekutel on palju inimesi, kes alati vaikivad
ja sa võid ka edaspidi vaikselt olla. See ei ole keelatud.
Ma ei kritiseeri sind. Oleme erinevad.
Võime viibida keset suuri katsumusi.
Inimesel võib olla nii suur võitlus, et ei jaksa kassigi ära peletada,
kuid ta tuleb siiski teistega koos palvetama.
Tule ka edaspidi!
Meil palvetatakse korralikult. Meil on palju palvegruppe Helsingis
ja sadu palvetajaid teistes Soome paikades.
Tänu Jumalale selle eest!
Pea meeles, et oled külvaja, kui sa palvetad.
Sa külvad enda ümber elu, lootust ja usku
ning see kannab vilja.
Lase Jumalal end niiviisi kasutada, ära sulge kunagi oma suud,
kui Püha Vaim tahab, et end Tema kasutusse annaksid.
Juhtisin kord palvekoosolekut, kus keegi peale minu
valjult ei palvetanud.
Alustasin ülistuslaulu ja keegi ei laulnud kaasa.
See oli algusest lõpuni ühe-mehe-show.
Võimalik, et nende seas oli mõni vaimne inimene,
kes mind haletses ja mõtles: Siin koguduses Vaim ei puhu,
siia ma enam tagasi ei tule.
Kuid ta ei teadnud, et kohalolijate seas oli neid,
kes olid tulnud usule alles eelmisel päeval.
Ülejäänutest ei olnud kõik veel ususki,
kuid olid tahtnud tulla palvetama ja kohtuma elava Jumalaga.
Palvekoosolek polnud suur pidu, kus kogetakse suuri õnnistusi,
see oli külvamine.
Piibel ütleb:
"Kes minnes kõnnib nuttes, kui ta külviseemet kannab,
see tuleb ja hõiskab, kandes oma vihke."
Öeldakse, et rahvas koguneb sinna, kus Vaim puhub.
Võiksin ka öelda, et rahvas koguneb sinna, kus on pidu.
Pidutsemises pole midagi halba.
Oleme tänagi One Way Missioni korraldatud pühapäevapeol.
Jumal tahab anda meile ka pidu, koguda oma koguduse kokku,
kus lauldakse, ülistatakse, ollakse koos rõõmsad
ja järgitakse Jeesust.
Ta tahab oma rahvast värskendada.
Meil on tihti saal rahvast täis.
Loodetavasti seetõttu, et Vaim puhub siin
ja me koguneme sellepärast. Jumal tahab anda meile ka pidu.
Kuid pea meeles Piibli sõnumit: külvaja tee on pisarate tee.
Kui tahad kunagi rõõmustades naasta, pead ka nuttes külvama.
Külvaja tee ei ole ainult pidu.
Kui tahad elada vaid pidutsedes ja otsid vaid seda,
ei saa sa olla külvaja.
Rahvas koguneb sinna, kus Vaim puhub.
Nii see on. Kuid pea meeles,
et külvaja läheb sinna, kuhu rahvast ei kogune.
Külvajad liiguvad seal, kus pole mingit pidu,
kuid keegi peab seal külvama. Keegi peab olema ustav,
et needki pääseksid peole, kes täna veel tõelist elu ei naudi.
Üks tuntud Soome ülistusjuht, kes oli aastaid maal ringi sõitnud
ja juhtinud suuri ülistusüritusi ja esinenud orkestriga.
Ta ütles hiljem, et käis näitamas, kuidas Jumalat ülistada.
Ühel päeval rääkis temaga Püha Vaim.
Ta jäi kõrvale melust ja ülistuskoosolekutest
ning läks üksi hoopis mujale.
Ta läks sinna, kus ülistuslaule ei tuntud
ja kogu pidutsemine oli võõras.
Ta ei läinud sinna näitama, kuidas peaks Jumalat ülistama,
vaid ta läks nende juurde, et nendega koos Jumalaga kohtuda
nende tingimustel ja nende keeles.
Keegi võib küsida, miks.
Ta läks külvama, et ta saaks kord lõigata ja rõõmustades naasta.
Jumal andis talle uue nägemuse. Ma ei ütle, kes ta on,
kuid ta lahkus suurtelt lavadelt, suurtelt konverentsidelt,
jättis selle kõik maha ja läks külvama.
Ta tegi seda Jumala ees, Püha Vaimu õhutusel.
Ära mõista mind valesti.
Laulame ülistuslaule ja juhtisin ka ise ülistusbändi enne,
kui paljud teie seast sündinudki olid.
Juhtisin 1980. aastate algul Vanas kirikus suuri ülistusüritusi,
kui paljudes kogudustes ei tuntudki veel ülistuslaule.
Mõnedes kogudustes oli tol ajal käte tõstmine keelatud.
Oleme ülistav kogudus. Usume, et Jumal on kutsunud meid ülistama,
kuna Piibel ütleb:
"Viigem siis tema kaudu alati Jumalale kiitusohvrit,
see tähendab tema nime tunnistajate huulte vilja."
Ülistuspeod on suurepärased, kuid ärge unustage samas,
et meid on kutsutud külvama.
Meid on kutsutud ka lahkuma peolt ja minema sinna,
kus inimestel on raske uskuda, loota ja armastada.
Meid vajatakse ka seal, kus käed ülistuseks veel ei tõuse.
Kord tuli meie koju üks vanur, vilets ja kae silmis.
Ta talutati sisse, sest ta tahtis tingimata mu peret kohata.
Ta tõi meile kõigile kingituse - isekootud sokid ilusas pakis,
mille ta meile kõigile jagas.
Seejärel andis ta mu naisele ümbriku.
Kui ta selle avas, ütles ta nuttes, et me ei saa seda vastu võtta,
kuna too vanur oli pensionär ja vajab ise seda raha.
Too vana naine vastas siis: Keegi ei saa keelata mul teha,
mida Püha Vaim on õhutanud mind tegema.
Pidime selle raha vastu võtma.
Too vanur oli väga eriline inimene.
Kord kudus ta kõigile oma küla taksojuhtidele sokid,
läks taksopeatusse ja jagas koos sokkidega
kõigile taksojuhtidele ka ühe vaimuliku raamatu.
Ta külvas igal pool sõnumit Kristusest,
ta külvas armastust.
Kuigi ta jaksas vaevu käia ja tal oli silmis kae,
põles tema südames tohutu kutsumine külvata enda ümber elu,
mille Jumal oli temasse pannud.
Tal polnud aega muretseda oma vaevade pärast.
Ta ei hädaldanud oma elu pärast, tal oli nii palju tegemist,
kuigi ta oli 80-aastane vanur.
Mõtlesin teda vaadates, et tahaksin samuti selline olla.
Jumal, ära lase mul kunagi unustada,
et oled kutsunud mind külvama armastust
ja elu, mille oled meile andnud.
Seda võib teha isegi surivoodil, kogu elu.
Tööd jätkub. Ja selleks on meid kutsutud.
Tahan lõpetuseks meile kõigile öelda, et olen täna kõnelenud
sügavalt teadlikuna sellest, et räägin suure hulga külvajatega.
Neid pole üksnes siin saalis, vaid ka teleri ja raadio ääres
erinevates Soome kohtades.
Kui meie, kõnelejad, esitame kuulajaile väljakutseid,
ja äratame neid sõnumiga, oleme samas väga teadlikud,
et räägime sellistele kristlastele, kes on mitmel viisil eeskujuks.
Paljud teist tunnistavad Kristusest ja külvavad evangeeliumi
palju rohkem kui mina.
Paljud teist külvavad oma raha jumalariigi tööks rohkem kui mina.
Paljud teist palvetavad iga nädal ja paastuvad rohkem kui mina.
Ärkasin teisipäeva öösel reipana ja tavaliselt tähendab see,
et Jumalal on midagi öelda.
Ärkasin üles ja palvetasin.
Palvetades tundus, et Issand ütles mulle:
Täna neid.
Aitäh selle eest, et palvetate,
sest ilma selleta poleks One Way Mission'it olemas.
Aitäh selle eest, et tunnistate Kristusest,
sest üksnes tunnistav kogudus võib olla elav kogudus.
Aitäh, et ohverdate, kuna ilma selleta
ei saaks me viia evangeeliumi erinevatesse maailma paikadesse.
One Way Mission on Jumala ime. See on kestnud 28 aastat.
See koosneb inimestest, kes on andnud end Jumalale
elavaks ohvriks ja läinud külvama.
Ilma külvava kristlaskonnata poleks One Way'd olemas.
Oleme liikunud aastaid edasi nuttes. Üksnes Jumal teab neid pisaraid,
mis selle töö vältel on valatud, kuid pidage meeles,
et naaseme kunagi rõõmustades, me ei külva asjata.
Jesaja kirjutab:
"Ja Issanda vabaksostetud pöörduvad tagasi
ning tulevad Siionisse hõisates. Nende pea kohal on igavene rõõm:
rõõm ja ilutsemine valdavad neid, aga kurbus ja ohkamine põgenevad ära."
Nii möödus taas One Way saate pooltund.
Aitäh vaatamast!
Kohtumiseni järgmisel nädalal!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi